Jelasin soal Samudra Artik  dalam bahasa minangkabau dong

Samudra Artik adolah samudra nan talatak di bagian bumi utara sarato sabagian gadang talatak dakek Kutub Utara. Samudera iko marupoan samudra paliang ketek sarato nan paliang dangka dari sado limo samudra utamo. Parimpunan Hidrografi Antaro Banso (baso Inggirih: International Hydrographic Organization) manyatoannyo sabagai suatu samudra musiki ado dari urang cadiak dalam ilmu lauik (dalam baso Inggirih disabuik sabagai Oceanographers), manyatoannyo ka suatu Lauik Tangah atau suatu muaro dari Samudra Atlantik. Jikok indak, samudera iko dapek dicaliak sabagai bagian nan talatak jauah ka utara dari sadoalahnyo nan mancakuik Lauik Dunia.

Ampia sadoalahnyo dikapuang jo Eurasia sarato Amerika Utaro. Sabagian dari Samudera Artik ko tatutuik jo es lauik di tiok taun sarato ampia satiok arinyo dalam musim dingin. Tingkek garam dari samudera iko marupoan nan tarandah dari sado limo samudera utamo. Itu disababan evaporasi (atau uok) nan randah, aruih masuak dari aia tawa nan barek dari batang aia sarato aruihnyo, jo hubuangan nan tabateh sarato aruih kalua manuju aia lauik tadakek jo tingkek garam nan tinggi.